ব্যর্থতায় একই কাতারে নিজেদের নিয়ে গেলেন লিওনেল মেসি ও ক্রিশ্চিয়ানা রোনালদো। একই দিনে দুই নক্ষত্র পতনের সাক্ষী হলো রাশিয়া বিশ্বকাপ। শেষ ষোলর প্রথম ম্যাচে ফ্রান্সের কাছে হেরে শেষ হয় মেসির বিশ্বকাপ স্বপ্ন। কয়েক ঘন্টার ব্যবধানে উরুগুয়ের কাছে ২-১ গোলে হেরে বিদায় নেয় রোনালদোর পর্তুগাল। ১৯৫৪ সালের পর দ্বিতীয় উরুগুয়ান হিসেবে বিশ্বকাপের নক-আউট পর্বে ম্যাচে জোড়া গোল করলেন কাভানি। বিশ্বকাপে এটি ছিল রোনালদোর ৩৮তম ম্যাচ। বিশ্বকাপ ও ইউরো প্রতিযোগিতায় এটাই সর্বোচ্চ ম্যাচে অংশ নেয়ার যৌথ রেকর্ড। যে রেকর্ডে তার সঙ্গী জার্মানির বাস্তিয়ান সোয়াইস্টাইগার। এরই মাঝে একটা শঙ্কা উঁকি দিয়েছে উরুগুয়ানদের মনে। মেসির সঙ্গে রোনালদোরও হয়ত এটাই শেষ বিশ্বকাপ। ২০২২ কাতার বিশ্বকাপে মেসির বয়স হবে ৩৫, রোনালদোর ৩৭। আরো একটি বিশ্বকাপে হতাশা নিয়েই শেষ করতে হয়েছে এই দুজনকে।